Stesen MRT Taman Connaught

Stesen MRT Taman Connaught ialah stesen transit aliran massa (MRT) di tenggara Kuala Lumpur, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena kawasan perumahan Taman Connaught yang terletak di barat stesen. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, stesen ini dikenali sebagai Plaza Pheonix. Ciri-ciri Stesen Lokasi Stesen ini terletak di atas Lebuhraya Cheras–Kajang Lebuhraya Grand Saga di Cheras, Kuala Lumpur. Stesen ini terletak berhampiran sempadan Kuala Lumpur-Selangor di sebelah timur stesen dan persimpangan hibrid antara Lebuhraya Cheras–Kajang Lebuhraya Grand Saga, LP 1 Jalan Cheras dan Lebuhraya Hubungan Timur–Barat Lebuhraya Salak di barat daya stesen. Pusat membeli-belah Cheras Sentral Mall terletak di selatan stesen dan terdapat laluan pejalan kaki menghubungkan terus ke aras legar stesen ini. Terletak berhampiran stesen adalah Taman Connaught, Taman Cheras Hartamas, Taman Len Seng, Cheria Height Apartment, Maxim Residences, dan Maktab Polis Diraja Malaysia. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Perkhidmatan bas Bas RapidKL laluan T410, T411, T412, 450 berkhidmat di stesen ini. Rujukan